el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el el el el el el el el el el el el el el el el el el el el el el el el en en el el en el en en en en en el el
Η Wild card εβδομάδα τελείωσε και πλέον γνωρίζουμε τα ζευγάρια του divisional γύρου (IND@NE, SD@DEN, SF@CAR, NO@SEA). Με εξαίρεση το παιχνίδι στη Νέα Αγγλία ανάμεσα σε Colts και Patriots, όλα τα υπόλοιπα ζευγάρια έχουν ξαναβρεθεί αντιμέτωπα στη φετινή regular season. Στην NFC έχουν απομείνει εκπρόσωποι μόνο 2 κατηγοριών με τους εκπροσώπους της NFC West να αντιμετωπίζουν αυτούς της NFC South. Η περασμένη εβδομάδα είδε μόλις ένα γηπεδούχο και 3 wild card ομάδες να προκρίνονται. Στην AFC κέρδισαν το ζευγάρι τους οι δύο ομάδες με το χαμηλότερο ρεκόρ στη regular season, ενώ στην NFC συνέβη το αντίθετο. Πάμε όμως να δούμε ξεχωριστά τον κάθε αγώνα:
Kansas City Chiefs στους Indianapolis Colts 44-45
Για όποιον αμφιβάλει για το τελικό σκορ, ναι οι Chiefs σκόραραν 44 πόντους και έχασαν εκτός έδρας. Τώρα που το πιστέψατε να προσθέσουμε ότι έπαιζαν όλο το παιχνίδι σχεδόν χωρίς τον τραυματία RB Jamaal Charles και σε κάποιο σημείο της 3ης περιόδου έφτασαν να προηγούνται με 28 πόντους.
Για να κάνουμε το αποτέλεσμα πιο απίστευτο, τα συνολικά turnovers ήταν 4-1 εις βάρος των νικητών Colts. Για τους Chiefs ένα fumble έκανε ο QB Alex Smith, ενώ για τους Colts ο QB Andrew Luck είχε 3 INTs και ο RB Richardson είχε ένα fumble.
Μεγάλο παιχνίδι έκανε ο Alex Smith, ο οποίος είχε 378 γιάρδες πάσας, 4 TDs και μόνο ένα Turnover (fumble) σημαδεύοντας τους δύο βασικούς WRs του, Bowe, Avery και McCluster. Ο πρώτος μάλιστα έκανε εμφάνιση καριέρας έχοντας 150 γιάρδες και 1 TD.
Στην αντίθετη sideline ο Luck είχε 443 γιάρδες και 4 TDs πασάροντας, 45 γιάρδες και ένα TD τρέχοντας και 3 INTs, αλλά και πάλι η προσφορά του δεν μπορεί να φανεί στα νούμερα. Ο δευτεροετής QB ήταν εντυπωσιακός στο pocket όπου απέφευγε με πολύ ώριμο τρόπο το pass rush των Chiefs και επιμήκυνε πολλά plays. Επιπλέον άξια λόγου ήταν και η πίστη και η μαχητικότητα που έδειξε, παίζοντας μεγάλο μέρος του παιχνιδιού απέναντι στην μεγάλη διαφορά του σκορ και στα πολλά TOs στα οποία ήδη είχε προλάβει να υποπέσει.
Ο WR TY Hilton ήταν ο καλύτερος συμπαραστάτης του Luck. Είχε 224 γιάρδες και 2 TDs και σε κάποια σημεία έδειχνε ασταμάτητος. Ήταν ο κύριος λόγος που οι Colts κατάφεραν να στήσουν μερικά γρήγορα και αποτελεσματικά drive για να προλάβουν να γυρίσουν το ματς.
Παρά το γεγονός ότι οι ηρωικοί Chiefs ήταν παραγωγικοί χωρίς τον Charles, η απουσία του running game δεν τους επέτρεψε να τρέξουν την μπάλα στο 2ο ημίχρονο και να παγώσουν το ρολόι, διατηρώντας τη διαφορά. Επίσης ήταν άτυχοι να χάσουν τον OLB Justin Houston, στο 4ο δεκάλεπτο.
Μπορεί οι ηττημένοι Chiefs να ήταν η ευχάριστη έκπληξη του φετινού πρωταθλήματος, αλλά ο Andrew Luck και οι Colts είναι εκείνοι που θα ταξιδέψουν στο Foxborough να παίξουν με τους Patriots την επόμενη αγωνιστική.
New Orleans Saints στους Philadelphia Eagles 26-24
Οι δύο ομάδες ήταν γνωστές στη regular season και το τρόπο που έκαναν επίθεση, κάτι που δεν αντανακλάτε στο τελικό σκορ της αναμέτρησης.
Η θερμοκρασία στην ανατολική ακτή των ΗΠΑ είχε πέσει σε τέτοια επίπεδα που έκανε την προσπάθεια όλων των αγωνιζομένων υπεράνθρωπη. Θύμα ήταν και το passing game, μιας και η ακρίβεια και το timing που απαιτούνται για την επιτυχία του είχαν πάει περίπατο με τέτοιο καιρό.
Οι δύο ομάδες λοιπόν στράφηκαν στα παραδοσιακά μέσα, το running game. Από τους δύο επιτυχία είχαν οι Saints με τον Mark Ingram να έχει 97 δύσκολες γιάρδες και ένα TD τρέχοντας. Οι Eagles από την άλλη είχαν μόνο τον LeSean McCoy, ο οποίος έτρεξε 77 γιάρδες και σκόραρε ένα TD. Οι διαφορά σε γιάρδες για τις δύο ομάδες ήταν 105 γιάρδες (185-80), με τους Saints να έχουν 5 rusher στη στατιστική κόντρα στους 2 των Eagles.
Η διαφορά στο running game, κάλυψε για τους Saints το μειονέκτημα στα Turnovers, όπου προηγούνταν με 2-0 χάρη στις 2 intercepted πάσες του Brees.
O Brees είχε ακόμα 250 γιάρδες και 1 TD πασάροντας, ενώ ο Nick Foles είχε μόλις 195 γιάρδες και 2 TDs.
Οι δύο ομάδες χρησιμοποίησαν πολλούς receivers, οι οποίοι είχαν μέτρια παραγωγή ο πιο σημαντικός όμως εξ αυτών ήταν ο Riley Cooper. Ο WR των Eagles είχε ένα TD και 68 γιάρδες υποδοχής αλλά και ένα πολύ σημαντικό drop που κόστισε την αποτυχία ενός drive.
Οι Saints κατάφεραν παρά τα 2 INTs στο πρώτο ημίχρονο να προηγηθούν με 20-7 στα μισά του 3ου δεκαλέπτου, αλλά οι γηπεδούχοι μείωσαν πρώτα σε 20-17 και μετά πέρασαν μπροστά με 23-24. Καθοριστικό play που γύρισε το παιχνίδι, η πολύ καλή επιστροφή του Darren Sproles στο τελευταίο drive. Ξεκινώντας 60 γιάρδες μακριά από την εμβέλεια του FG, οι Saints δεν είχαν πρόβλημα να κερδίσουν τις απαραίτητες γιάρδες, να παγώσουν το χρόνο και να σκοράρουν FG σε νεκρό χρόνο. Πως το έκαναν αυτό; Με τρέξιμο!
Οι Saints θα επιστρέψουν στο Seattle με σκοπό να αποκλείσουν το No1 seed της NFC, τους Seahawks. Η ήττα στο Seattle είχε ξεκινήσει ένα πολύ κακό σερί αποτελεσμάτων που έφεραν τους Saints από το 2ο στο 6ο seed στην NFC. Με δεδομένα την επιρροή του CenturyLink Field και ότι η νίκη στην Φιλαδέλφεια ήταν η πρώτη εκτός έδρας στην ιστορία του συλλόγου, οι Saints θα έχουν πολύ δύσκολο έργο.
San Diego Chargers στους Cincinnati Bengals 27-10
Οι Bengals είχαν 27 έναντι 16 1st downs. Είχαν 439 έναντι 319 συνολικές κερδισμένες γιάρδες. Την ώρα που ο TE L.Green των Chargers τελείωσε με 34 γιάρδες υποδοχής, τις περισσότερες για την ομάδα του, οι Bengals είχαν 3 παίκτες με περισσότερες και έναν με τις ίδιες γιάρδες. Ο Andy Dalton πάσαρε για 334 γιάρδες την ώρα που ο Phillip Rivers πάσαρε για μόλις 128. Για να βρει νόημα λοιπόν από τους παραπάνω αριθμούς πρέπει να δώσουμε και το στατιστικό με τα turnovers για να εξηγηθεί το τελικό 27-10 υπέρ των φιλοξενούμενων. Κανένα λάθος λοιπόν για τους Chargers και 4 για τους Bengals (2 INTs και 2 Fumbles).
Οι Chargers νίκησαν τρέχοντας πολύ αποτελεσματικά τη μπάλα και πασάροντας στη redzone όταν έπρεπε. Χαρακτηριστικές είναι οι 16 προσπάθειες του Rivers για πάσα σε σύγκριση με τις 51 του Dalton.
Οι διαφορά στις γιάρδες τρεξίματος (196-113) υπέρ των Chargers δεν ήταν όμως τόσες ώστε να υπερκαλύπτει τη διαφορά στις γιάρδες πάσας υπέρ των Bengals (122-326). Η διαφορά δημιουργήθηκε από τη μάχη του field position, που λόγω των turnovers οι Chargers κέρδισαν κατακράτως. Από τα 4 λάθη των Bengals, τα 2 έγιναν κοντά στην αντίπαλη endzone χαραμίζοντας την ευκαιρία έστω για κάποια FGs, ενώ το ένα έγινε λίγες γιάρδες μακριά από τη δική τους endzone.
Οι λόγοι που μία σαφώς ανώτερη ομάδα σαν τους Bengals αποκλείστηκαν από τους Chargers δεν οφείλονται μόνο στα λάθη του Dalton. Η άμυνα απέναντι στο run ήταν σαφώς καλύτερη για τους γηπεδούχους στα προηγούμενα παιχνίδια ακόμα και μετά τον τραυματισμό του DT Geno Atkins. Πριν κρίνει κανείς τους Bengals πρέπει να θυμηθεί ότι στην αρχή της χρονιάς, οι προσανατολισμοί της ομάδας ήταν αμυντικοί και όχι επιθετικοί, άσχετα πως εξελίχθηκε η μετέπειτα σεζόν τους.
Οι θριαμβευτές Chargers κέρδισαν τη μάχη στη line of scrimmage και έτρεξαν τη μπάλα με 3 διαφορετικούς RBs (R.Brown, D.Woodhead, R.Matthews). Το running game, οδήγησε στον αργό ρυθμό που βόλευε τους Chargers, ξόδεψε πολύ χρόνο και κράτησε κρύα την επίθεση των Bengals ώστε να υποπέσει σε turnover.
Ο Phillip Rivers ήταν πολύ ώριμος και διαχειρίστηκε τέλεια το προβάδισμα της ομάδας του.
Οι Chargers θα έχουν την ευκαιρία να σπάσουν τη φετινή τους ισοπαλία με τους Broncos στο τρίτο φετινό μεταξύ τους παιχνίδι στο Colorado. Στο παιχνίδι της regular season στο Mile High Stadium, οι Chargers ήταν αυτοί που είχαν φύγει νικητές και ξεκίνησαν το νικηφόρο σερί που βρίσκεται ακόμα σε εξέλιξη.
San Francisco 49ers στους Green Bay Packers 23-20
Εδώ και δύο χρόνια, η σεζόν των Packers ξεκινάει κόντρα στους 49ers και τελειώνει κόντρα στους 49ers στα playoffs. To GB έχει χάσει τόσο τους δύο εναρκτήριους αγώνες όσο και τους δύο αγώνες στα playoffs. Στους 3 από τους 4 αυτούς αγώνες, QB για τους niners ξεκίνησε ο Colin Kaepernick.
Το όνομα αυτό θα θυμούνται για πολύ καιρό στο Green Bay, μιας και ο τριτοετής πλέον QB είχε 227 γιάρδες και ένα TD πασάροντας αλλά και 98 γιάρδες τρέχοντας.
Το παιχνίδι διεξήχθη υπό συνθήκες Βόρειου Πόλου, με το θερμόμετρο να πέφτει στους 5οF ή στους -15oC! Μάλιστα οι άνθρωποι του σταδίου ήταν χαρούμενοι γιατί περίμεναν τη θερμοκρασία να πέσει περισσότερο.
Στο Αγωνιστικό κομμάτι οι Packers έκαναν όλα όσα έπρεπε μέχρι το τελευταίο drive. Περιόρισαν τα runs του Frank Gore, πίεσαν τον Kaepernick, έπαιξαν δυνατά τους WRs των niners και φυσικά έτρεξαν τη μπάλα αποτελεσματικά απέναντι σε μία πολύ καλή front-7.
Οι RB Eddie Lacy και James Starks είχαν 81 και 23 γιάρδες rushing αντίστοιχα. Ενώ στο passing game o J.Nelson είχε 62 γιάρδες και ένα TD και ο R.Cobb 51 γιάρδες υποδοχής για τους γηπεδούχους.
Οι 49ers που συνέχισαν να δυσκολεύονται στην επίθεση, είχαν σε πολύ καλή μέρα τον WR Crabtree (128 γιάρδες υποδοχής), αλλά στο τέλος ο Kaepernick ήταν αυτός που κέρδισε το παιχνίδι.
Στο τελευταίο drive o Kaepernick έτρεξε μία φορά για 11 γιάρδες σε ένα 3rd&8 down, για να φέρει την ομάδα του εντός της εμβέλειας του FG ξοδεύοντας και τα 41/2 λεπτά που απέμεναν. To FG ήταν πετυχημένο και οι 49ers έσπασαν την ισοπαλία του 20-20 για να περάσουν στον επόμενο γύρο. Για άλλη μία χρονιά οι γηπεδούχοι θα εύχονταν να είχαν κάνει καλύτερη δουλειά στον περιορισμό του Kaepernick.
Οι Packers και ειδικότερα ο CB Micah Hyde θα πρέπει να μην κοιμήθηκαν το βράδυ. O Hyde είχε την ευκαιρία στην αρχή του τελευταίου drive να κάνει ένα INT που ουσιαστικά θα τελείωνε τον αγώνα, αλλά δεν κατάφερε να ολοκληρώσει την υποδοχή παρά την πολύ καλή του θέση. Νωρίτερα ο Rodgers και η επίθεση του, με το σκορ στο 17-20, δεν κατάφεραν να σκοράρουν TD όντας στη redzone και να πάρουν το προβάδισμα 4 πόντων που θα ανάγκαζε τους niners να ψάξουν κι αυτοί TD.
Το San Francisco θα κυνηγήσει εκδίκηση από τους Panthers στο divisional γύρο στην Carolina, καθώς είχε χάσει εντός έδρας ένα περίπου μήνα νωρίτερα. Οι δύο ομάδες μπορεί να έχουν μεγάλη διαφορά στο seed της NFC (#2 με #5) αλλά τελείωσαν τη regular season με το ίδιο ρεκόρ, 12-4.
Previous Post Μία Μαύρη δευτέρα που έμεινε μισή
Next Post Super Bowl XLVIII ζωντανά από το NFLgreece και το Life
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.